**Niels Schiørring** (født 1743, død 6. februar 1798) var en dansk musiker født på Ulstrup i Århus Stift. Den første undervisning i musikk fikk han av sin mors bror, organist Lütken i Horsens. Senere studerte han under Johan Adolph Scheibe i København og Carl Philipp Emanuel Bach i Hamburg og utdannet seg særlig til en dyktig klaverspiller. 

Da ledelsen for teateret i København bestemte seg for å fremme utviklingen av en nasjonal opera i 1773 og besluttet å opprette en dansk sangskole og gi orkestret bedre forhold, ble Schiørring ansatt som cembalist i kapellet med forpliktelse til å undervise de danske sangere og sangerinner og gjennomgå deres partier med dem. Han skulle også akkompagnere i orkestret ved oppførelsen av danske syngestykker. 
Dessuten skulle han medvirke i konsertfremførelser ved hoffet som akkompagnatør og solist. I 1775 ble han utnevnt han til «kongelig kammermusikus». 

Ved siden av sin praktiske musikalske virksomhet fikk han tid og mulighet til å utføre et betydelig arbeid som samler av sjeldne bøker og musikkverker, portretter m. m. En stor del av disse skattene gikk dessverre tapt ved slottsbrannen i 1794. Noen sanger som han gav ut i 1787, roses for den varme følelse de formidler.

Som komponist var han imidlertid lite produktiv. Derimot gjorde han sig fortjent ved å utgi forskjellige samlinger af dels kirkelige, dels verdslige sanger. Mest kjent er hans *Koralbog* (1783), *Selskabssange med Melodier* (1783–89) og *Arier og Sange af danske og oversatte Syngestykker* (1786–89).

Schiørring var ikke bare en dyktig og kunnskapsrik musiker, men også utenfor sitt egentlige fag en ansett og betrodd mann. Charlotte Biehl omtaler i sine meddelelser om regjeringsforandringen
1784, at de kabinettsordrer, som var nødvendige for å avgjøre statens anliggender, undertiden ble forelagt kongen av kammermusikus Schiørring, «under hvis opsigt kongen ofte skrev Breve af største Betydenhed». 

Schiørring var gift med den vakre og talentfulle Mette Marie, født Rose

Nyerup: *Lit. Lex*.
Gerber: *Neues Lex. d. Tonkünstler*
Collin: *For Historie og Statistik* II, 191.
*Hist. Tidsskr.* 3. R. V, 289. 
***V. C. Ravn***.

Se også
-------

* Koralbok

Noter og referanser
-------------------

1. ↑   imslp.org, besøkt 9. oktober 2017[Hentet fra Wikidata]
2. ↑  Johan Adolph Scheibe, 1708 i Leipzig – 1776 i København, komponist og musikalsk forfatter.
3. ↑  Denne koralbok gir Thomas Laub en vurdering av i sin bog *Kirke og Musik*, side 126 – Gad 1978, 1920, ISBN 87-12-51576-0 – Schhiørrings koralbog fra 1781/83 følger etter Breitendichs fra 1764, som Laub ikke hadde meget godt å si om. Derimot kaller han Schiørrings "... et vægtigt musikalsk arbejde. ...", som man kan ha fornøyelse av å studere. 
– Laub levde 1852-1927 og var i 1880-årene nådd til den oppfatning at kirkemusikken burde søke tilbake til sine røtter, dvs. til musikken fra før år 1600.
4. ↑  "Niels Schiørrings verdslige samlinger nu online", hvor man også kan se tittelbladet til *Blandinger for Sang og Claveer* (1787) – (Pr 2007-08-02 var den videreførende online-link dog brutt)
5. ↑  Om regeringsforandringen 1784: "... Selv blev Høegh-Guldberg også offer for et statskupp, da kronprins Frederik, den senere Frederik VI, den 14. april 1784 overtok regjeringsmakten som kronprinsregent. Formelt var den stadig mer sinnsforvirrede Christian den 7. eneveldig hersker – men hans rolle var redusert til å underskrive de beslutninger som ble vedtatt i statsrådet. ... "(Fra artikkelen om Christian VII)
6. ↑  Mette Marie Rose, o.1745-1819, skuespillerinne, (DBL: XIV, 169). – Artikel i *Dansk Kvindebiografisk Leksikon*

Kilder
------

* Denne artikkel bygger på V. C. Ravns Biografi i 1. utgave af *Dansk biografisk leksikon, tillige omfattende Norge for tidsrummet 1537-1814*, Udgivet af C. F. Bricka, 19 bd, Gyldendal, 1887-1905

  

Portal: Danmark

|  |  |
| --- | --- |
| Oppslagsverk/autoritetsdata | Store Danske Encyklopædi **·** Dansk biografisk leksikon **·** Deutsche Biographie **·** VIAF **·** GND **·** LCCN **·** ISNI
 |